Slovenska kronika, 5.9.2011


Naslov: Prvi festival modre frankinje
Napoved za voditelja:

Na sevniškem gradu so včeraj pripravili prvi festival modre frankinje pri nas. Zanj so se organizatorji odločili, ker so prepričani, da gre za zelo kvalitetno vinsko sorta, ki je pri nas še premalo cenjena in prepoznana. Festival je po mnenju organizatorjev uspel, saj je bil obisk kljub vroči nedelji in številnim prireditvam po vsej Sloveniji nad pričakovanji.
T- Iz Sevnice GORAN ROVAN /
X- Snemalec in montažer Tomi Naglič /
Prvi festival modre frankinje, ki so ga pripravili v idiličnem okolju sevniškega gradu, je po mnenju organizatorjev uspel, saj se ga je udeležilo precej obiskovalcev iz širne Slovenije.
T- ROK PETANČIČ /

X- vodja 1. Festivala modre frankinje /

"Želimo, da postane to tradicionalna prireditev v občini Sevnica, želimo, da frankinja pridobi na veljavnosti, tudi v končni fazi, da jo bodo ljudje zmerno uživali, ne, in da ta prepoznavnost frankinje prestopi tudi meje naše občine, naše regije."
Na ocenjevanje so prejeli 85 vzorcev, komisija, v kateri so bile same ženske, pa je modro frankinjo iz kleti Dveri Pax razglasilo za najboljšo.

T- GREGOR PAJK /

X- Vinska klet Dveri Pax /

"Pričakoval smo nekaj, nismo pa pričakoval to kar smo dobil, no. Tako da smo zelo zadovoljni z rezultatom, posebej letnik 2007, ki so ga zelo dobro ocenili."
Obiskovalci festivala so vse vzorce modre frankinje lahko tudi poskusili, skupaj z drugimi kulinaričnimi dobrotami.
T- ALOJZ KERIN /

X- Vinarstvo Kerin Straža pri Krškem /

"To je res sorta, ki je vredna, vredna da se ji posvetimo, da jo kot pridelovalec poskušamo razumet in potem kot pivec uživat in s tem tud ohranjat svoje zdravje."

Modra frankinja pa je uporabna tudi pri pripravi jedi.
T- DEJAN MASTNAK /

X- kuharski mojster /

"Modra frankinja je uporabna v kulinariki bom reku za obogatitev jedi, se pravi kot začimba in pa seveda pripravljamo razne redukcije za omake in potem tudi marmelade, pri sladicah, skratka od hladne predjedi do sladice uporabimo modro frankinjo za vrhunske kulinarične izdelke."

Po mnenju mnogih je modra frankinja dama med vini, vendar bo kljub temu zanjo potrebno še veliko narediti, da bodo ljudje v njej uživali in cenili vse njene lastnosti.
